fi fi fi fi et fi et en id es es es fi tr fi fi fi fi fi fi fi fi fi en fi nl fi en fi fi fi fi en en fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi en fi fi fi fi fi en fi fi fi fi fi fi fi en fi fi en en fi
Rasismi on ruma sana – Joonas Lyytinen
"..en ole rasisti, mutta harrastan kuitenkin kraniometriaa."
Suurin yllätys ja samalla masentavin tieto oli kuitenkin se, että kaikista vastaajista 29 % ja perussuomalaisten kannattajista enemmistö (51 %) hyväksyy täysin tai osittain väitteen
joihinkin rotuihin kuuluvat ihmiset eivät kerta kaikkiaan sovi asumaan moderniin yhteiskuntaan
Rotuihin? Vuonna 2011 melkein kolmannes suomalaisista uskoo ihmisrotujen olemassaoloon ja eri ”rotujen” hierarkisiin suhteisiin, eli siihen klassisimpaan galtonilaiseen ”tieteelliseen rasismiin”, jonka mukaan ”rotu on kaikki: kirjallisuus, tiede, taide – sanalla sanoen sivilisaatio”. Huolimatta siitä, että Unesco suositteli jo 1950-luvulla rotu-termistä luopumista ihmislajista puhuttaessa ja että tiedeyhteisössä on jo vuosikymmeniä vallinnut täydellinen konsensus siitä, ettei ihmislajia voida jakaa biologisiin rotuihin.
Teoriassa on mahdollista, että ihminen voi katsoa  joidenkin kulttuurien tai yhteiskuntajärjestelmien olevan niin erilaisia, ettei niiden jäsenten ole mahdollista sopeutua toiseen kulttuuriin ilman, että hän on rasisti (ainakaan sanan tiukimmassa merkityksessä). Kuitenkin silloin, kun ihmisen biologinen rotu nostetaan selittäväksi tekijäksi ei minkäänlaista epäselvyyttä enää ole. Jos rotu tekisi ihmisen asumisen modernissa yhteiskunnassa mahdottomaksi esimerkiksi muista etnisistä ryhmistä tulleet adoptiolapset tai henkilöt, joiden toinen vanhempi kuuluu ”vieraaseen rotuun” ovat sopeutumiskelvottomia. Niin ruma kuin se r-sana onkin, tämä siis tarkoittaa, että melkein kolmannes suomalaisista ja yli puolet perussuomalaisista on rasisteja tai ainakin omaa yksiselitteisen rasistisia asenteita ja mielipiteitä.
Vain 14 % väestöstä tunnistaa itsessään rasistisia piirteitä, mutta samaan aikaan 29 %:lla on rasistisia näkemyksiä. On siis ilmeistä, ettei suurella osalla suomalaisista ole selkeää käsitystä siitä mitä rasismi on.  Kaikkien rasisminvastaisten kampanjoiden ja mielipidevaikuttamisen jälkeen tämä on huolestuttava tilanne. Istuva hallitus on  sitoutunut vastustamaan rasismia  –  toivottavasti tämän mielipidemittauksen tulosten perusteella se arvioi nykyisin käytettävien keinojen tehokkuutta kriittisesti.
Timo Soini ennätti nopeasti ”plokissaan” sivuuttamaan HS:n tulokset ”tarkoitushakuisina” ja totesi että ”uutisiksi niistä ei minulle ole”. Soini ei voisi olla enemmän väärässä. Se tosiasia, että perussuomalaisten kannattajista yli puolet uskoo rodun tekevän jotkut soveltumattomiksi moderniin yhteiskuntaan vie viimeisetkin uskottavuuden rippeet väitteeltä ettei perussuomalaisessa ”maahanmuuttokritiikissä” ole kysymys olennaiselta osalta muukailaisvihasta ja rasismista. Vuonna 2009 Soini ilmoitti eduskunnassa että ”perussuomalainen puolue ja hän itse eivät ole rasisteja, eikä puolueessa suvaita ihmisvihaa”. Jos hän tuolloin julistuksensa kanssa oli tosissaan, nyt olisi aika toimia. Muussa tapauksessa,  kuten Mark Twain jo aikoinaan totesi:
Denial ain’t just a river in Egypt.
gallup Helsingin sanomat maahanmuuttokriittisyys Mark Twain rasismi Timo Soini Unesco
3 Replies to “Rasismi on ruma sana”
14 marraskuun, 2011 8:35 am
Asiallinen kirjoitus, mutta tää on vähän hämmentävä väite: ”…ihmiset pitävät muita rasistisempina kuin itseään…”. Tää on toistunut myös tiedotusvälineissä, ja multa on mennyt vähän ohi, miten tällä kysymyksenasettelulla saadaan vedettyä toi johtopäätös. Kun kysytään, onko Suomessa paljon rasismia, saattaahan moni vastaaja kokea että ”paljon” on jo se 10% rasisteja, tai 2%:n äänekäs vähemmistö, tai mikä luku vaan, eikä tossa oteta mitenkään kantaa siihen, kessä sitä rasismia nähdään.
14 marraskuun, 2011 8:45 am
Hyvä huomio, ei sitä varsinaisesti noista kahdesta voidakaan päätellä. Minusta huomionarvoista on kuitenkin se, että vain tuo 14 % havaitsee itsessään rasistisia piirteitä samaan aikaan kun esimerkiksi 37 % suhtautuu romaneihin (ryhmänä) melko tai erittäin kielteisesti. Eli omia rasistisia asenteita ei osata tunnistaa rasismiksi. Tässä olisikin tehtävää muun muassa tiedotusvälineille – sen sijaan, että käydään rasisttavaa debattia siitä onko puolueen X kansanedustaja Y rasisti vai ei, hedelmällisempää ja hyödyllisempää olisi käsitellä enemmän sitä, mitä rasismi on.
Abu-Hanna « Joonas Lyytinen sanoo:
31 joulukuun, 2012 9:42 am
[…] ilmiön olemassa olon tai ainakin vaatii, ettei nyt vaan ketään tässä “leimata”. Mielipidemittauksissa 51 % hyväksyvät väitteen “joihinkin rotuihin kuuluvat ihmiset eivät kerta kaikkiaan sovi […]
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Liity 2 456 muun seuraajan joukkoon
Already have a WordPress.com account? Log in now.
View post in Reader
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
%d bloggaajaa tykkää tästä: